CELEX: 62014TN0565
Language: fi
Date: 2014-07-30 00:00:00
Title: Asia T-565/14: Kanne 30.7.2014 – EEB v. komissio

10.11.2014   
            
            
               FI
            
            
               Euroopan unionin virallinen lehti
            
            
               C 395/51
            
         
      Kanne 30.7.2014 – EEB v. komissio
      (Asia T-565/14)
      (2014/C 395/64)
      Oikeudenkäyntikieli: englanti
      
         Asianosaiset
      
      
         Kantaja: European Environmental Bureau (EEB) (Bryssel, Belgia) (edustaja: asianajaja S. Podskalská)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riitautetun 12.6.2014 tehdyn komission päätöksen (Ares (2014)1915757)
               
            
                  —
               
               
                  kumoamaan toisen riitautetun 17.2.2014 tehdyn komission päätöksen 2014/804/EU
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii kanteessaan unionin yleistä tuomioistuinta kumoamaan 12.6.2014 tehdyn komission päätöksen (Ares (2014)1915757), jossa evättiin kantajan esittämä sisäistä uudelleentarkastelua koskeva pyyntö, joka koski teollisuuden päästöistä annetun Euroopan parlamentin ja neuvoston direktiivin 2010/75/EU (1) 32 artiklan mukaisesta Puolan tasavallan kansallista siirtymäsuunnitelmaa koskevasta ilmoituksesta 17.2.2014 annettua komission päätöstä C(2014) 804 final. Lisäksi kantaja vaatii kumoamaan 17.2.2014 tehdyn komission päätöksen C(2014) 804 final.
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka koskee päätöstä Ares (2014) 1915757 ja perustuu asetuksen N:o 1367/2006 (2) ja direktiivin 2010/75 rikkomiseen
                  
                              —
                           
                           
                              koska kansallista siirtymäsuunnitelmaa koskeva päätös on yksittäistapausta koskeva toimenpide ja näin ollen asetuksessa N:o 1367/2006 tarkoitettu hallintotoimi. Kantajan mukaan komission olisi näin ollen pitänyt todeta, että uudelleentarkastelua koskeva pyyntö voitiin hyväksyä
                           
                        
                              —
                           
                           
                              koska komission olisi pitänyt tulkita asetuksen N:o 1367/2006 10 artiklaa yhteensopivasti Århusin yleissopimuksen kanssa ja todeta, että asetuksen N:o 1367/2006 2 artiklan 1 kohdan g alakohta on lainvastainen
                           
                        
                              —
                           
                           
                              koska komission perustelut perustuvat direktiivin 2010/75/EY merkityksellisten säännösten virheelliseen tulkintaan.
                           
                        
            
                  2)
               
               
                  Toinen kanneperuste, joka koskee päätöstä C(2014) 804 final ja perustuu SEU 17 artiklan, direktiivin 2010/75/EU, komission täytäntöönpanopäätöksen 2012/115/EU (3), Århusin yleissopimuksen, direktiivin 2001/42/EY (4) ja direktiivin 2008/50/EY (5) rikkomiseen.
               
            
         (1)  Teollisuuden päästöistä 24.11.2010 annettu Euroopan parlamentin ja neuvoston direktiivi 2010/75/EU (EUVL L 334, s. 17).
      
         (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, s. 13).
      
         (3)  Teollisuuden päästöistä annetussa Euroopan parlamentin ja neuvoston direktiivissä 2010/75/EU tarkoitettuja kansallisia siirtymäsuunnitelmia koskevien sääntöjen laatimisesta 10.2.2012 annettu komission täytäntöönpanopäätös (tiedoksiannettu numerolla C(2012) 612; EUVL L 52, s. 12).
      
         (4)  Tiettyjen suunnitelmien ja ohjelmien ympäristövaikutusten arvioinnista 27.6.2001 annettu Euroopan parlamentin ja neuvoston direktiivi 2001/42/EY (EYVL L 197, s. 30).
      
         (5)  Ilmanlaadusta ja sen parantamisesta 21.5.2008 annettu Euroopan parlamentin ja neuvoston direktiivi 2008/50/EY (EUVL L 152, s. 1).